Ganguly
కోహ్లీ కంటే జాదవ్‌ మెరుగ్గా ఆడాడు: గంగూలీ
పూణే: ఇంగ్లండ్‌తో జరిగిన తొలి వన్డేలో భారత విజయంలో కీలక పాత్ర పోషించిన కేదార్‌ జాదవ్‌పై టీమిండియా మాజీ కెప్టెన్‌ గంగూలీ ప్రశంసలు కురిపించాడు. కోహ్లీ ఆటతీరు బాగుం దని, ఇదే సమయంలో అంతర్జాతీయ క్రికెట్‌ ఆడిన అనుభవం తక్కువగా ఉన్న జాదవ్‌ ఇంగ్లండ్‌ వంటి జట్టుపై ఆడిన తీరు అందరిని కట్టిపడేసిందని వివరించాడు. కోహ్లీ ఆడిన ఇన్నింగ్స్‌ కంటే జాదవ్‌ ఆడిన ఇన్నింగ్స్‌ అద్భు తంగా ఉందని గంగూలి కొనియాడాడు.జాదవ్‌ ప్రదర్శన నిజంగా అసాధారణం.చేధనలో జాదవ్‌ చక్కటి ఇన్నింగ్స్‌ ఆడాడు. నా దృష్టిలో కోహ్లీ కంటే జాదవ్‌ మెరుగ్గా ఆడాడు. 4 వికెట్లకు 63 పరుగులు వద్ద తీవ్ర ఒత్తిడిలో ఇన్నింగ్స్‌ ప్రారం భించాడు.1 వికెట్‌కు 31 పరుగులు,4 వికెట్లకు 63 పరుగుల వద్ద బ్యాటింగ్‌ చేయడం విభిన్నమైంది అని గంగూలీ వివరించాడు. మన విజయాల్లో ఎప్పుడు కోహ్లీ గురించే ఎక్కు వగా మాట్లాడుకుంటూ ఉంటాం,ఇక్కడ మాత్రం జాదవ్‌ గురించి ఖచ్చితంగా మాట్లాడాల్సిన అవసరం ఉంది.భారత జట్టు ఒత్తిడిలో ఉన్న సమయంలో జాదవ్‌ కీలక భాగస్వామ్యాన్ని నమోదు చేయడంతోనే టీమిండియాకు విజయం సాధ్యమైంది.ఇక్కడ మొత్తం క్రెడిట్‌ జాదవ్‌కు ఇవ్వాల్సిందే అని గంగూలీ పేర్కొన్నాడు.కెప్టెన్‌ కోహ్లీతో కలిసి కేదార్‌ జాదవ్‌ అయిదవ వికెట్‌కు 200 పరుగుల భాగస్వామ్యాన్ని నెలకొల్పారు. 65 బంతుల్లో సెంచరీ సాధించి భారత తరపున అత్యంత వేగంగా సెంచరీ చేసిన ఆటగాళ్ల జాబితాలో కేదార్‌ జాదవ్‌ ఆరవ స్థానంలో నిలిచాడు. జట్టు విజయంలో కీలక పాత్ర పోషించినందుకు మ్యాన్‌ ఆఫ్‌ ది మ్యాచ్‌ అవార్డు అందుకున్నాడు. ఇదిలా ఉంటే టీమిండియా విజయంలో తన పాత్ర ఉండటంపై జాదవ్‌ హర్షం వ్యక్తం చేశాడు.భారత విజయాల్లో తన పాత్ర ఉండాలని ఎప్పుడు కోరుకుంటానని, అందులోనూ సొంత మైదానంలో సెంచరీ చేసి జట్టుకు చక్కటి విజయాన్ని అందించడం మరిచిపోలేని అను భూతిగా పేర్కొన్నాడు. తన కుటుంబ సభ్యుల సమక్షంలో కీలక ఇన్నింగ్స్‌ ఆడటం ఆనందంగా ఉందన్నాడు. తాను చాలా సార్లు కోహ్లీతో కలిసి బ్యాటింగ్‌ చేసే అవకాశాన్ని కోల్పోయానని,ఈ మ్యాచ్‌ ద్వారా ఆ లోటు తీరిందని మ్యాచ్‌ ముగిసిన అనంతరం జాదవ్‌ వ్యాఖ్యానించాడు.